nvidia/miracl-vision huggingface dataset:
Linolihappo

Linoli- eli pellavaöljyhappo (18:2(n-6), C18H32O2 eli 9,12-oktadekadieenihappo tai oktadeka-9,12-dieenihappo) on kasveissa, eläimissä, kukkien tuoksuissa ja semiokemikaalina eliöiden viestinnässä esiintyvä monityydyttymätön ja pitkäketjuinen omega-6-rasvahappo. Linolihappo on länsimaisen ravinnon yleisin monityydyttymätön rasvahappo. Linolihappo on välttämätön rasvahappo, joka toimii ihon kuivumista estävänä orvaskeden rakennusaineena. Linolihapon rakennekaava on CH3-CH2-CH2-CH2-CH2-CH=CH-CH2-CH=CH-CH2-CH2-CH2-CH2-CH2-CH2-CH2-COOH, molekyylipaino 280.44548(1724 g mol-1, sulamispiste –5 °C, kiehumispiste 229–230 °C (16 mmHg), tiheys 0,902 g/cm3, taitekerroin 1,4687–1,4707 ja CAS-numero 60-33-3. Linolihapon eräänä tehtävänä on pitää yllä ihon epiteelin solukalvoja. Linolihapon puuttuessa öljyhappo sitoutuu linolihapon paikalle epiteelissä ja tämän vuoksi solukalvo ei pysty enää pitämään vettä ja iho kuivuu ja hilseilee. Elimistö muuntaa linolihappoa terveydelle erittäin haitallisiksi yhdisteiksi kuten akroleiini, 4-hydroksi-2-nonenaaluiksi eli HNE:ksi. HNE saattaa aiheuttaa elimistön rappeumamuutoksia, syöpää, Alzheimerin ja Parkinsonin tautia, diabetesta sekä sydän- ja verisuonisairauksia. Ihmisen elimistö kykenee muuntamaan linolihappoa myös elintoimintojen kannalta välttämättömäksi arakidonihapoksi, mutta muunnoksen hyötysuhde on normaalisti vain 0,3–0,6 prosenttia. Osalla ihmisistä on kuitenkin geenimutaatio, joka parantaa muunnoksen hyötysuhdetta. Ravinnosta saatu linolihappo varastoituu rasvakudokseen, jossa sen puoliintumisaika on noin kaksi vuotta
Translaatio (biologia)

Biologiassa translaatiolla tarkoitetaan geenin ilmentämisen vaihetta, jossa lähetti-RNA tulkitaan ja rakennetaan sitä vastaava aminohappoketju, proteiini. Translaatio ei useimmiten riitä sellaisenaan tuottamaan toiminnallista proteiinia. Translaatiossa on kolme vaihetta: aloitus-, pitenemis- ja lopetusvaihe. Translaatiossa lähetti-RNA:n nukleotidien järjestys käännetään geneettisen koodin mukaisesti polypeptidiketjun aminohappojärjestykseksi. Tätä varten lähetti-RNA kuljetetaan solulimassa sijaitsevan ribosomin luo. Jos tuotettava proteiini on kalvoproteiini, solun sisäisen kalvojärjestelmän osa tai solusta ulos eritettävä proteiini kuten hormoni, ribosomi kiinnittyy solulimakalvostoon tai tumakotelon ulkoseinään. Muuten proteiinisynteesi jatkuu vapaana solulimassa olevassa ribosomissa. Ribosomin pinnalla siirtäjä-RNA-molekyylien paikalle kuljettamat aminohapot liitetään toisiinsa peptidisidoksilla pitkäksi ketjuksi, jonka järjestyksen määrää lähetti-RNA:n emäsjärjestys. Tämä perustuu kolmen peräkkäisen emäksen ryhmiin, kodoneihin, joita kutakin vastaa tietty aminohappo. Proteiinisynteesin aloituskohtaa merkitsee oma kodoni, joka koodaa myös metioniini-aminohapon liittämistä ketjuun. Ribosomi lopettaa polypeptidiketjun muodostamisen kohdattuaan yhden kolmesta lopetuskodonista.
Matkatoimisto Hispania

Matkatoimisto Hispania Oy oli suomalainen vuosina 1995–2012 toiminut valmismatkojen järjestäjä. Ranta- ja kaupunkimatkojen lisäksi toimisto tuotti golf-matkoja, aktiivimatkoja sekä ryhmämatkoja. Hispania käytti matkoillaan Finnairin ja Air Finlandin lentoja. Hispanian perustivat vuonna 1995 espanjalaiset Hèctor Vilaseca ja Josè Luis Alvaro. Aluksi toimitsto tuotti valmismatkoja ja lentoja vain Espanjan rannikolle. Vuonna 2005 valikoimaa laajennettiin ja Hispania aloitti valmismatkojen myynnin myös Portugalin Azoreille. Nykyään toimisto järjestää matkoja Espanjan ja Azoreiden lisäksi myös Maltalle sekä Egyptin Hurghadaan, Madeiralle ja Mallorcalle. Matkatoimisto lopetti toimintansa toukokuussa 2012 ja yritys asetettiin konkurssiin 21. toukokuuta 2012.
Nicola Wheeler

Nicola Wheeler (s. 4. huhtikuuta 1974 Burnley) on englantilainen näyttelijä, joka tunnetaan Nicola Kingin roolista saippuasarjasta Emmerdale. Wheeler aloitti näyttelemisen Emmerdalessa alun perin vuonna 2001, kun hänen hahmonsa liittyi sarjaan. Hän on ollut sarjassa mukana siitä lähtien, poistuen välillä hetkellisesti. Vuonna 2006 hän voitti brittiläisen saippuaoopperan palkinnon. Wheelerillä on vuonna 2015 syntynyt poika.
Formula 1 -kausi 1956

Formula 1 -kausi 1956 oli seitsemäs Formula 1 -kausi. Kausi alkoi 22. tammikuuta ja loppui 2. syyskuuta 1956 kahdeksan kilpailun jälkeen. Mestaruuden voitti argentiinalainen Juan Manuel Fangio, jolle mestaruus oli jo neljäs ja kolmas peräkkäinen. Kausi oli jälleen italialaistallien hallintaa kausien 1950–1953 tapaan. Argentiina | Monaco | Indianapolis 500 | Belgia Ranska | Iso-Britannia | Saksa | Italia
Kryptinen laji

Lajikompleksi on eliöiden tieteellisessä luokittelussa lajiryhmä, jotka ovat päällisin puolin erittäin samankaltaisia, mutta eroavat geneettisesti niin merkittävästi, että niitä voidaan pitää eri lajeina. Saman lajinimen alla piileviä lajeja kutsutaan nimellä kryptinen laji. Niiden tunnistamisessa hyödynnetään huolellisten morfologisten tutkimusten ohella geneettisten merkkialueiden vertailua ja eläimillä käyttäytymispiirteiden havainnointia. Lajikomplekseja tunnetaan useita esimerkiksi hyönteistutkimuksessa, jossa lajinmääritys saattaa vaatia mikroskooppisten piirteiden havainnointia. Lajikomplekseja ovat esimerkiksi harsokorennotlähde?, jotka on luokiteltu lajeiksi ääntelyn perusteella, sekä kenttämyyrän ja idänkenttämyyrän lajipari.
Hedy Lamarr

Hedy Lamarr (oik. Hedwig Eva Maria Kiesler; 9. marraskuuta 1914 [a 1]Wien, Itävalta-Unkari – 19. tammikuuta 2000 Orlando, Florida, Yhdysvallat) oli itävaltalaissyntyinen tutkija ja näyttelijä. Lamarr kehitti säveltäjä George Antheilin kanssa taajuushyppelyyn perustuvan hajaspektritekniikan, joka on perusta nykyisille mobiiliradiotekniikoille kuten CDMA:lle ja WLANille. Vuonna 1942 patentoidusta keksinnöstä Lamarr sai odottaa kunniaa vuoteen 1997 saakka, kunnes Electronic Frontier Foundation jakoi hänelle tunnustuksen nykyisin käytettävien laajakaistatekniikoiden hyväksi tehdystä uraauurtavasta pohjatyöstä. Elokuvamaailmassa hänen lempinimenään on ollut The Most Beautiful Woman in Films (Elokuvien kaunein nainen). Lamarr syntyi juutalaiseen perheeseen Wienissä. Perheen isä oli pankinjohtaja, äiti konserttipianisti. lähde? Lamarr aloitti uransa saksankielisissä elokuvissa 1930-luvun alussa, joissa hän esiintyi omalla nimellään Hedy Kiesler. Hänet löysi itävaltalainen ohjaaja Max Reinhardt. Tšekkoslovakialainen elokuva Hurmio sisälsi kohtauksia, joissa hän ui ja rakasteli alasti, ja Yhdysvalloissa tämä Ecstasy-nimellä esitetty elokuva kiellettiin, mikä ei kuitenkaan estänyt sen nousua kuuluisaksi
Italian maakunnat ja metropolikaupungit

Italiassa maakunta (ital. provincia) ja metropolikaupunki (ital. città metropolitana) ovat hallinnollisia keskitason aluetyyppejä kunnan (comune) ja alueen (regione) välillä. Vuoden 2019 alussa Italiassa oli yhteensä 107 maakuntatason aluetta: Maakunnat ja metropolikaupungit koostuvat useasta kunnasta ja yleensä alue muodostuu useammasta maakunnasta ja metropolikaupungista. Poikkeus tähän on Aostanlaakson alue, jossa tarkasti ottaen ei ole maakuntia – ainoan maakunnan hallinnolliset toimintoja hoitaa alueellinen hallinto. Toisaalta koko Aostanlaakson aluetta pidetään yhtenä maakuntana. Seuraavassa luettelossa on lihavoitu maakunta, jonka hallinnollinen pääkaupunki on myös koko alueensa hallinnollinen pääkaupunki.
Työtuomioistuin

Muut sopimukset Valtioneuvosto Keskushallinto Aluehallinto Paikallishallinto Eduskunta Valiokunnat Hallintotuomioistuin Erityistuomioistuin Syyttäjälaitos Tarkastus Valtuutetut Talousarvion ulkopuoliset rahastot Muut julkisoikeudelliset rahastot Julkisoikeudelliset laitokset Julkisoikeudelliset säätiöt Hallintolainsäädäntö Koulutus Hallinnollinen aluejako Työtuomioistuin (ruots. Arbetsdomstolen) on Suomessa toimiva erityistuomioistuin, joka käsittelee työ- ja virkaehtosopimuksia koskevia riita-asioita sekä tiettyjä työoikeudellisia valitusasioita. Työtuomioistuin sijaitsee Pasilassa, Helsingissä. Sitä ennen se sijaitsi Kaivopuistossa olevassa Marmoripalatsissa vuosina 1984–2012. Työtuomioistuimen käsittelee työ- ja virkaehtosopimuksia koskevia riita-asioita. Ne voidaan jakaa tulkintakanteisiin, jotka liittyvät työ- ja virkaehtosopimusten tulkintaan, ja rikkomiskanteisiin, jotka liittyvät työ- ja virkaehtosopimusten rikkomuksiin ja niistä aiheutuviin seuraamuksiin. Lisäksi työtuomioistuin käsittelee muutoksenhakutuomioistuimena valitukset, jotka tehdään työehtosopimuksen yleissitovuuden vahvistamislautakunnan päätöksistä ja työneuvoston eräissä poikkeuslupa-asioissa antamista ratkaisuista. Työtuomioistuimen tehtävänä on myös antaa muille tuomioistuimille lausuntoja niiden käsiteltävinä olevissa asioissa, joiden ratkaiseminen edellyttää erityistä työ- ja virkaehtosopimusolojen tuntemusta. Lausuntoja on annettu vuosittain noin 10–20. Työtuomioistuin ei käsittele työnantajan ja työntekijän välisestä työsopimuksesta aiheutuvia riitoja, vaan ne käsitellään yleisissä tuomioistuimissa. Virkasuhteeseen liittyvät vastaavat riidat käsitellään sen sijaan hallintotuomioistuimissa. Työ- tai virkaehtosopimusta koskeva riita voidaan saattaa työtuomioistuimen sijasta välimiesoikeuden käsiteltäväksi, jos sopimuksessa on tätä tarkoittava välityslauseke
Suomen urheilu

Suomen urheilu koostuu kilpaurheilusta, jossa pyritään parempiin suorituksiin kuin kanssakilpailijat, kuntourheilusta, jossa ensisijaisena tavoitteena on oman fyysisen kunnon ylläpitäminen ja virkistys, sekä penkkiurheilusta eli muiden kilpaurheilusuoritusten seuraamisesta ja kannustamisesta. Suomalaisen huippu-urheilun alkuaikoina Suomi oli maailman parhaimpia urheilumaita. Kesä- ja talviolympialaisissa vuosina 1908–1936 Suomi sijoittui mitalitaulukossa neljänneksi, ja kyseisen ajanjakson olympiamitaleista yli puolet tuli yleisurheilusta ja painista. 1970-luvun menestyksestä huolimatta vuosien 1968–1996 olympialaisissa Suomi oli mitalitaulukossa sijalla 26. 2000-luvulle tultaessa lajikenttä on pirstaloitunut yhä enemmän, ja myös arvokisamitalit ovat jakaantuneet yhä useampaan lajiin. Vuonna 2015 suomalaiset urheilijat saavuttivat 300 MM- tai EM-mitalia 48 eri urheilumuodossa (mukana on menestys opetus- ja kulttuuriministeriön toiminta-avustusta nauttivien lajiliittojen alaisissa lajeissa). Suomen kansallispeli on Lauri Pihkalan luoma pesäpallo. Suomi osallistui talviolympialaisiin 23. kerran vuonna 2018. Neljä urheilijaa on saanut seitsemän mitalia talvikisoista: maastohiihtäjät Marja-Liisa Kirvesniemi 1984–1994, Veikko Hakulinen 1952–1960 ja Eero Mäntyranta 1960–1968 sekä Clas Thunberg pikaluistelusta 1920-luvulla. Suomi osallistui kesäolympialaisiin 26. kerran vuonna 2016, kun Ateenan välikisat 1906 lasketaan mukaan
Flygflottilj 19

Flygflottilj 19 (F19) (Lentolaivue 19, Lentorykmentti 19) oli ruotsalainen vapaaehtoinen lento-osasto, joka osallistui Suomen talvisotaan. Yksikkö lensi Kemin Veitsiluotoon 10. tammikuuta 1940. Osastoa johti majuri Hugo Beckhammar. Laivueen kokoisen osaston vahvuus oli noin 270 henkilöä, joista kaksi oli naista.  F19:n lähtöä valmisteltiin Suomessa ja Ruotsissa 8.–28. joulukuuta 1939 talvisodan alettua 30. marraskuuta. Toisessa vaiheessa rakennettiin tukikohtia 29. joulukuuta – 11. tammikuuta 1940
Lahden kisapuisto

Lahden Kisapuisto, lempinimeltään Kisis tai Kispi, on Lahden keskustassa Rantakartanossa sijaitseva liikuntapuisto, jonka jalkapallostadion rakennettiin vuoden 1952 olympialaisia varten. Samoihin aikoihin rakennettiin alueelle myös kaksi ensimmäistä tenniskenttää. Nykyisin Kisapuistossa pelataan 14 palloilulajin pelejä ja muun muassa mölkkyä, petanquea ja kyykkää.lähde? Kisapuiston pohjoisosaan rakennutti Lahden Tennis- ja Squashkeskus Oy jo 1980-luvun alussa mailapelihallin, jossa 1980-luvun lopun laajennuksen jälkeen on pelattu tennistä neljällä kentällä, sulkapalloa ja squashia viidellä kentällä. Lisäksi hallissa on kuntosali Kispi Gym ja golfsimulaattori.  Lahden Kisapuiston jalkapallostadion rakennettiin vuoden 1952 Helsingin olympialaisia varten, joiden aikana siellä pelattiin kaksi alkusarjan jalkapallo-ottelua sekä yksi jatko-ottelu. Siitä lähtien "Kispin" viheriö toimi lahtelaisen huippujalkapallon näyttämönäkenen mukaan?, kunnes Lahden stadion (Hiihtostadion) otti vähitellen sen paikan pääareenana 1980-luvulla. Vuonna 1967 näki Kisapuisto tähän asti suurimman kävijämääränsä kotimaisissa sarjoissa kun Upon Pallo ja Lahden Reipas pelasivat siellä paikallisottelun 8 144 katsojan edessä.lähde? Kymmenen vuotta myöhemmin silloinen eurooppalainen huippuseura Hamburger Sportverein vieraili Kisapuiston nurmella, kun se kohtasi Lahden Reippaan Cup-voittajien cupin toisessa osaottelussa.lähde? Yksi lahtelainen menestystarina kansainvälisessä jalkapalloilussa syntyi niin ikään Kisapuistossa, kun Lahden Kuusysi pelasi 29. syyskuuta 1982 ensimmäisen kotiottelunsa Euroopan Cup-voittajien cupissa turkkilaista Galatasarayta vastaan 1–1-tasapelin.lähde? Kisapuiston alueella on stadionkentän lisäksi myös toinen täysimittainen lämmitetty keinonurmipäällysteinen jalkapallokenttä, joka sai uusimman keinonurmipintansa kesällä 2021
Mendoza

Koordinaatit: 32°53′00″S, 68°49′00″W Mendoza on kaupunki läntisessä Argentiinassa. Vuoden 2010 väestönlaskennan mukaan kaupungissa asui 115 000 asukasta ja kaupungin lähiseutu mukaan laskettuna 931 000 henkeä. Mendoza tunnetaan muun muassa viinin- ja oliiviöljyntuotannostaan. Kaupunki perustettiin vuonna 1561. Aluksi sitä hallittiin Chilestä käsin, mutta vuonna 1776 valta siirtyi Rio de Platan varakuningaskunnalle, jonka pääkaupunki oli Buenos Aires. Vaikka alueen ilmasto on kuivaa, keinokastelun avulla voidaan pitää yllä hedelmä- ja viinitarhoja, ja viinin ja hedelmäsäilykkeiden tuotanto onkin tärkeä teollisuudenala petrokemian teollisuuden ohella. Mendozasta on rautatie- ja maantieyhteydet Argentiinan tärkeimpiin satamiin ja Chilen puolelle. Mendozan lentoasema Aeropuerto Internacional Gobernador Francisco Gabrielli sijaitsee kahdeksan kilometriä kaupungista luoteeseen. Sieltä on lentoja eri puolille Argentiinaa sekä Chileen.
SSE

SSE eli Streaming SIMD Extensions (aluksi ISSE, engl. Internet Streaming SIMD Extension , myöhemmin engl. Intel Streaming SIMD Extension ) on Intelin SIMD-käskykantalaajennus (Single Instruction, Multiple Data; yksi käsky, paljon dataa) IA-32-käskykantaan. SSE tuli käyttöön vuonna 1999 Pentium III -suorittimessa. SSE lisää suorittimeen kahdeksan 128-bittistä rekisteriä (XMM0–XMM07) ja 70 kpl näitä käyttäviä käskyjä. Käskykannasta löytyy mm. käskyjä joilla rekistereille voidaan laskea rinnakkain neljää 32-bittistä liukulukuoperaatiota. SSE tehostaa erityisesti 3D-grafiikan geometriamuunnosten laskemista. Laajennus tuplasi Pentium III:n liukulukusuorituskyvyn lisäten suorittimen ytimen pinta-alaa vain kymmenyksellä. Käskykannan avulla Pentium III pystyi reaaliaikaiseen MPEG-1 ja MPEG-2-videon purkuun ja soittamaan DVD-levyjä 30 ruutua sekunnissa siten että aikaa jäi vielä muillekin ohjelmille. Surkuhupaisasti sitä mainostettiin alun perin Internetin käyttöä nopeuttavana laajennuksena, mistä alkuperäinen nimikin tulilähde?. Koska käskykanta lisäsi suorittimen rekisterien määrää, tulee tämä huomioida tilanteissa, joissa suorittimen tila piti tallettaa, kuten esimerkiksi ohjelmasta toiseen vaihtaessa, joten SSE-käskyjen käyttö vaatii tukea alla olevalta käyttöjärjestelmältä
Kapteeni Nemo

Kapteeni Nemo on tieteiskirjailija Jules Vernen luoma fiktiivinen hahmo. Nemo esiintyy Vernen romaaneissa Sukelluslaivalla maapallon ympäri ja Salaperäinen saari. Nemo (latinaa, suom. ei kukaan) on salaperäinen keksijä ja merentutkija, joka on rakentanut Nautilus-nimisen sukellusveneen. Kustantajan määräyksestä Nemo on prinssi Dakkar, Bundelkhandin radžan poika sekä sulttaani Tippu Sahibin jälkeläinen, jonka perhe surmattiin sepoykapinassa. Alkuperäisessä Vernen tekstissä hän oli puolalainen aatelismies, jonka perheen tsaarin sotilaat olivat tappaneet – mutta tämä oli poliittisesti liian tulenarkaa tekstiä, joten tilalle haettiin mahdollisimman kaukainen korvike. Jari Koponen sanoo artikkelissaan Aikakoneen avausnumerossa (1/1981) että Intiaan siirretty taustatarina on »Surkein pannukakku jonka Verne paistoi: Sepoykapinan kaltainen tausta on arvoton Nemon kaltaiselle sankarille!» Samassa artikkelissa on myös selvitys Nemon alkuperäisestä syntyperästä. Nemo on esiintynyt myös elokuvassa Herrasmiesliiga. Kapteeni Nemo miehistöineen esiintyy Willy Fog 2 sarjan jälkimmäisessä osassa, joka perustuu osittain teokseen Sukelluslaivalla maapallon ympäri. Kuten kaikki sarjan hahmot, Kapteeni Nemokin on kuvattu antropomorfisena eläinhahmona.
Mega Man X2

Mega Man X2 (jap. ロックマンX2, Rockman X2) on Capcomin kehittämä ja julkaisema toiminta-/tasohyppelypeli, joka on julkaistu vuonna 1994 Super Nintendo Entertainment Systemille. Peli jatkaa siitä mihin Mega Man X jäi. On kulunut kuusi kuukautta Sigman kukistamisesta, mutta kaikkia vihamielisiä Maverick-robotteja ei ole vielä tuhottu. X saa vastaansa kolme salaperäistä Maverickia jotka kutsuvat itseään nimellä "X-Hunters". X-Huntereilla on hallussaan edellisessä pelissä henkensä uhranneen Zeron osat. X yrittää päihittää kaikki kolme ja kerätä Zeron osat pelastaakseen ystävänsä. Samalla X saa myös tunkeutuu X-Huntersin tukikohtaan joka sijaitsee pohjoisnavalla. Lopulta X myös saa selville että Sigma on yhä elossa uudessa ruumiissa. X voittaa jälleen Sigman taistelussa ja palauttaa rauhan toiseen kertaan.
François Poullain de la Barre

François Poullain de la Barre (1647, Pariisi – 1725, Geneve) oli ranskalainen filosofi. Hän toimi pappina ja kääntyi protestantiksi. Nantesin ediktin kumoamisen 1685 jälkeen hän joutui pakenemaan Geneveen. Poullain de la Barre omaksui René Descartesin filosofian perusteet ja sovelsi kartesiolaisia periaatteita naiskysymykseen. Vuonna 1673 hän julkaisi anonyymisti teoksen De l'égalité des deux sexes, discours physique et moral où l'on voit l'importance de se défaire des préjugez (“Kahden sukupuolen tasa-arvosta, fysikaalinen ja moraalinen puhe, jossa katsotaan tärkeäksi hävittää ennakkoasenteet”), jossa hän osoitti, ettei sukupuolten välisellä epätasa-arvolla ole luonnollista perustaa, vaan että se perustuu kulttuurisiin ennakkoasenteisiin. Kirjoitus suositti, että naisille tulee tarjota täysipainoinen koulutus ja että kaikki ammatit, myös tieteelliset, tulee avata heille. Hänen tunnettu ajatuksensa oli "l’esprit n’a pas de sexe", "sielulla (tai hengellä) ei ole sukupuolta". Poullain de la Barre jatkoi samasta aiheesta toisessa anonyymisti kirjoitetussa teoksessa De l'éducation des dames pour la conduite de l'esprit dans les sciences et dans les mœurs (“Naisten koulutuksesta”). Muutamaa vuotta myöhemmin hän esitti kuitenkin täysin päinvastaisia ajatuksia teoksessa De l'excellence des hommes contre l'égalité des sexes (“Miesten ylivoimaisuudesta sukupuolten tasa-arvoa vastaan”), jossa hän kumoaa järjestelmällisesti aiemmin esittämänsä argumentit. Näin hänen paikkansa feminismin historiassa vaihtelee.
Soturi Matiaksen miekka

Soturi Matiaksen miekka -romaani on Brian Jacquesin Redwallin taru -kirjasarjan aloitusosa. Se julkaistiin suomeksi vuonna 1998. Redwallin hiiriluostarissa alkaa tapahtua kummia, kun hienon juhlan päätteeksi kookas hevonen karauttaa vanhan Constance-naarasmäyrän ja Matias-hiirinuorukaisen ohitse. Heti perään tulee rottajoukko johtajansa Ruoska-Clunyn johdolla. Nuori Matias sekä koko luostari alkaa tositoimiin, kun Redwall on pelastettava rotilta. Laivarotista tulee haittaa. Vanha kronikoitsijahiiri Metusalem auttaa Matiasta löytämään muinaisen soturi Martinin, Matiaksen idolin, haudan. Samalla Matiaksen tavoitteena on saada käpäliinsä Martinin tarunhohtoinen miekka, jolla Redwallin suojelija aikoinaan kukisti julman Tsarmina-villikissan. Kirjan edetessä Matias tutustuu päästäisiin, luostarin ullakolle pesiytyneisiin sotaisiin varpusiin sekä Basil Hirvi-Jänikseen, joka auttaa nuorukaista löytämään Martinin miekan neuvomalla tämän vanhan tunturipöllön luo. Lopulta Matias joutuukin louhokselle, jossa majailee koko Sammalkukkametsän kammottavin otus, suuri kyy nimeltä Asmodeus. Kaikista yritys hakea miekka Asmodeus-kyyltä, 'Myrkkyhampaalta', kuten varpuset sanovat tai 'Jääsilmältä', kuten päästäiset asian ilmaisevat, on mahdoton, mutta nuori Matias osoittaa olevansa Martinin työn jatkaja ja vapauttaa Redwallin ja koko Sammalkukkametsän Asmodeuksesta ja Clunysta. Redwall saa uuden suojelijan
Krokotiilivaraani

Elinvoimainen  Varanus salvadorii(Peters & Doria, 1878) Krokotiilivaraani Wikispeciesissä Krokotiilivaraani Commonsissa Krokotiilivaraani eli salvadorinvaraani (Varanus salvadorii) on pitkähäntäinen varaanilaji. Aikuisten krokotiilivaraanien pituus on yleensä alle 3 metriä, mutta suurin mitattu yksilö oli jopa 4,75 metriä pitkä. Epätavallisen pitkän häntänsä ansiosta ruumiinpituudeltaan 1,2-metrisen varaanin häntä kasvaa jopa 2,7 metriä pitkäksi. Krokotiilivaraani on siten myös maailman pisimmäksi kasvava lisko, muttei raskasrakenteisempaa komodonvaraania suurempi. Krokotiilivaraani on harvinainen laji, jota tavataan Papua-Uuden-Guinean vuoristojen sademetsälaaksoissa. Lajin tarkkaa levinneisyyttä ei tiedetä. Ravinnoksi krokotiilivaraani käyttää hyönteisiä, etanoita, pikkunisäkkäitä ja sammakoita. Krokotiilivaraani munii munia, yleensä noin 15–35 kappaletta kerralla.
Polymeerikemia

Polymeerikemia eli makromolekyylikemia tarkastelee kemiallista synteesiä sekä polymeerien ja makromolekyylien kemiallisia ominaisuuksia. IUPACin suositusten mukaan suurmolekyyliyhdisteet luokitellaan itsenäisiksi molekyyliketjuiksi ja täten erilliseksi kemialliseksi luokaksi. Polymeerikemia ei ole synonyymi muovikemialle. Yksi nykyaikaisen polymeeritieteen keskeisiä kysymyksiä on polymeerien kontrolloitu synteesi, jossa pystytään hallitsemaan polymeerien kokoa, muotoa ja avaruusrakennetta. Tutkitaan tapoja valmistaa funktionaalisia polymeereja sekä pyritään selvittämään polymeerien kemiallisen rakenteen ja fysikaalisten ominaisuuksien välistä riippuvuutta. Polymeerit ovat monimutkainen ja mielenkiintoinen tutkimusaihe, koska niiden ominaisuudet riippuvat paitsi niiden kemiallisesta koostumuksesta myös niiden koosta ja muodosta. Polymeerit ovat suurimolekyylisiä yhdisteitä, joiden moolimassat vaihtelevat kymmenistä tuhansista kymmeniin miljooniin. Eliöt rakentuvat polymeereista kuten erilaisista proteiineista ja polysakkarideista, ja elämää ylläpitääkseen ne hyödyntävät lukuisia polymeereja, kuten entsyymejä tai DNA:ta. Suomessa oleellisen tärkeä polymeeri on selluloosa, jättiläismäinen yhdiste, joka yhdessä polymeerisen ligniinin kanssa muodostaa puiden tukirakenteen. Paperi valmistetaan eristämällä selluloosa puumateriaalista. Synteettisten polymeerien teollinen valmistus lisääntyy jatkuvasti. Erilaiset pinnoitteet, liimat ja muovit ovat tunnetusti polymeerimateriaaleja
Polymerointi

Polymeroinnissa raaka-aineen pienet molekyylit (monomeerit) yhdistyvät katalyyttien vaikutuksesta isoiksi polymeerimolekyyleiksi. Muoveilla on korkea polymeraatioaste, eli niiden jokainen molekyyli (polymeeriketju) on muodostunut 1 000–100 000 pienestä molekyylistä (monomeerista). Tyypillisiä polymerointireaktioita ovat alkeenien additiopolymerointi ja polykondensaatio, jossa dioli tai diamiini reagoi dikarboksyylihapon (tai esterin) kanssa, jolloin muodostuu esteri- tai amidisidoksia sisältävä kondensaatiopolymeeri. Additiopolymeerien lähtöaineet ovat alkeeneja. Kun alkeenimonomeerit liittyvät yhteen niiden kaksoissidokset aukeavat. Käynnistyäkseen reaktio tarvitsee aloitekatalyytin sekä yleensä vielä toisen katalyytin nopeuttamaan reaktiota. Polymerointireaktion aloitekatalyyttinä (initiaattorina) voi toimia esim. bentsoyyliperoksidi, joka hajoaa bentsoyylioksiradikaaleiksi. Bentsoyylioksiradikaali reagoi ensin alkeenin kanssa ja reaktio jatkuu ketjureaktiona, jossa syntyy pitkiä hiiliketjuradikaaleja. Päätereaktiossa hiiliketjuradikaalit yhtyvät polymeeriketjuksi. Additiopolymeerit ovat yleensä kestomuoveja. Eräs esimerkki polyadditiosta on polyeteenin valmistus eteenistä